
REFERAT DE APROBARE
la Proiectul de hotărâre privind aprobarea proiectului de hotărâre pentru reorganizarea Serviciului Voluntar pentru Situații de Urgență (S.V.S.U.) al comunei Salcia, județul Prahova, conform
O.M.A.I. nr. 51/2024


În conformitate cu prevederile art. 136 alin. (1) din O.U.G. nr. 57/2019 privind Codul administrativ, cu modificările și compltările ulterioare, propun, spre analiza și aprobarea, Consiliului Local al comunei Salcia proiectul de hotărâre privind reorganizarea Serviciului Voluntar pentru Situații de Urgență al comunei Salcia, în conformitate cu prevederile Ordinului Ministrului Afacerilor Interne nr. 51/2024 pentru aprobarea criteriilor de performanță privind constituirea, încadrarea și dotarea serviciilor voluntare și a serviciilor private pentru situații de urgență.

Necesitatea inițierii prezentului proiect de hotărâre rezultă din intrarea în vigoare a O.M.A.I. nr. 51/2024, act normativ care a abrogat O.M.A.I. nr. 75/2019 și care stabilește noi criterii privind organizarea, încadrarea și dotarea serviciilor voluntare pentru situații de urgență.

Prin reorganizarea S.V.S.U. Salcia se urmărește: adaptarea structurii organizatorice la noile cerințe legale; stabilirea tipului de serviciu conform criteriilor prevăzute de O.M.A.I. nr. 51/2024; asigurarea încadrării cu personal și voluntari conform normativelor în vigoare; îmbunătățirea capacității de intervenție în situații de urgență; creșterea gradului de protecție a populației, bunurilor și mediului.

Totodată, reorganizarea serviciului este necesară pentru obținerea/menținerea avizului Inspectoratului pentru Situații de Urgență Prahova, conform prevederilor legale aplicabile. Atribuțiile autorităților administrației publice locale în domeniul situațiilor de urgență sunt reglementate prin: Legea nr. 481/2004 privind protecția civilă; Legea nr. 307/2006 privind apărarea împotriva incendiilor; O.G. nr. 88/2001 privind înființarea, organizarea și funcționarea serviciilor publice comunitare pentru situații de urgență; H.G. nr. 1579/2005 privind aprobarea Statutului personalului voluntar din serviciile de urgență voluntare; O.U.G. nr. 21/2004 privind Sistemul Național de Management al Situațiilor de Urgență; O.M.A.I. nr. 51/2024.

Facem precizarea că actul administrativ astfel iniţiat nu are caracter normativ, în sensul Legii nr. 52/2003 privind transparenţa decizională în administraţia publică, cu modificările şi completările ulterioare, motiv pentru care nu se impune desfăşurarea procedurii de dezbatere publică.
În acest sens, propun aprobarea proiectului de hotărâre privind reorganizarea Serviciului Voluntar pentru Situații de Urgență (S.V.S.U.) conform O.M.A.I. nr. 51/2024 și solicit avizul Comisiilor nr. 1,2 și 3 din cadrul Consiliului Local al comunei Salcia, judeețul Prahova.

